C 312/164
SK
Úradný vestník Európskej únie
1.9.2023
Vplyv takýchto transakcií na hospodárstvo, hospodársku súťaž a jednotný trh sa neposudzuje.
Kritériá pre tieto výnimky nie sú stanovené transparentne a neexistuje formálny postup na napadnutie týchto kritérií alebo samot­ ného rozhodnutia.
V dôsledku týchto zásahov sa miera štátneho vlastníctva alebo vlastníctva domácimi subjektmi, ktoré sú priaznivo naklonené štátu, zvýšila v bankovníctve, telekomunikáciách, verejnoprospešných službách, médiách, televíznom a rozhlasovom vysielaní, a to na úkor zahraničného vlastníctva.
Na základe oznámení členov vlády sa podobné transakcie dajú očakávať v sektore poisťovníctva, maloobchodu a dopravy, najmä pokiaľ ide o letisko Budapešť.
Znížená prítomnosť zahraničného kapitálu a know-how, najmä v odvetviach s vysokou pridanou hodnotou, ako sú bankovníctvo a telekomunikácie, prináša riziko, že dôjde k obmedzeniu príležitostí Maďarska na rast produktivity a inovácie.
(38)
Energetický mix Maďarska pozostáva z ropy a plynu, pričom každá z týchto zložiek predstavuje približne jednu tretinu celkovej spotreby energie.
Podiel jadrovej energie je 15 % a podiel obnoviteľných zdrojov energie je približne 14 %.
Maďarsko sa naďalej vo veľkej miere spolieha na Rusko, pokiaľ ide o fosílne palivá i jadrovú energiu, a jeho úsilie o odklon od ruskej závislosti je pomalé.
Tri štvrtiny domácej spotreby plynu pokrýva dovoz z Ruska.
V roku 2021 Maďarsko podpísalo so spoločnosťou Gazprom dlhodobú dohodu o dodávkach plynu, pričom v apríli 2023 sa dohodli na jej zmene, s možnosťou dodávky dodatočných množstiev.
Zníženie závislosti od ruských fosílnych palív si bude vyžadovať významné dodatočné opatrenia najmä na posilnenie spolupráce so susednými krajinami, a to v prípade potreby aj v súvislosti s infraštruktúrou, s cieľom zabezpečiť prístup k alter­ natívnym zdrojom fosílnych palív.
Elektrifikácia a plánované investície do energeticky náročných priemyselných odvetví zvýšia potrebu výroby elektrickej energie.
Napriek výraznému zvýšeniu kapacít slnečnej energie v posled­ ných rokoch je podiel kapacity energie z obnoviteľných zdrojov stále jedným z najnižších v Únii.
Výstavba veterných elektrární sa zastavila a očakáva sa, že sa obnoví až po odstránení právnych obmedzení.
Miera využívania geotermálnej energie je nedostatočná.
Často sa meniace regulačné prostredie vnáša do oblasti rozvoja energie z obnoviteľných zdrojov viaceré výzvy.
Okrem toho možno konštatovať, že obmedzenia kapacity elek­ trizačnej sústavy vytvárajú značnú prekážku brániacu pripojeniu obnoviteľných zdrojov energie do sústavy, zatiaľ čo nedostatok flexibilných riešení na strane dopytu a ponuky a obmedzené posilnenie postavenia spotrebiteľov vytvárajú zásadné obmedzenia v oblasti rozvoja výroby čistej elektrickej energie z obnoviteľných zdrojov.
Ďalšou premárnenou príležitosťou na optimalizáciu sústavy v záujme dodatočných kapacít pre energiu z obnoviteľných zdrojov je nedostatočná integrácia do vyrovnávacieho trhu Únie.
(39)
Maďarsko má významný potenciál v oblasti energetickej efektívnosti, najmä v prípade obytných budov.
Spotreba zemného plynu v Maďarsku klesla v období od augusta 2022 do marca 2023 o 20 % v porovnaní s priemernou spotrebou plynu za rovnaké obdobie za predchádzajúcich päť rokov, čím krajina predstihla cieľ zníženia (15 %) stanovený v nariadení Rady (EÚ) 2022/1369 (16), a to aj v dôsledku opatrení vo verejnom sektore a zmeny systému zastropovania cien energie uplatňovaného na domácnosti.
Maďarsko sa vyzýva, aby pokračovalo v úsilí o dočasné zníženie dopytu po plyne až do 31. marca 2024 podľa nariadenia Rady (EÚ) 2023/706 (17).
Napriek týmto nedávnym zmenám však administratívna regulácia cien energie stále neumožňuje správne fungovanie cenových signálov a vytváranie dostatočnej motivácie na úsporu energie.
Cenové stropy sa uplatňujú jednotne na všetky domácnosti.
Dotované administratívne ceny využívajú aj domácnosti s vysokými príjmami, zatiaľ čo rodiny s nízkymi príjmami často žijú v energeticky menej efektívnych obydliach.
Cielené systémy podpory pre domácnosti s nízkymi príjmami by boli efektívnejšie tak pri podpore zraniteľných domácností, ako aj pri dosa­ hovaní úspor energie.
(40)
Nedostatok pracovnej sily a požadovaných zručností v odvetviach a povolaniach, ktoré sú kľúčové pre zelenú transformáciu, vrátane výroby, zavádzania a údržby emisne neutrálnych technológií, vytvára prekážky pri prechode na emisne neutrálne hospodárstvo.
Kľúčom k zníženiu nedostatku požadovaných zručností a podpore začleňovania a prerozdelenia pracovnej sily sú kvalitné systémy vzdelávania a odbornej prípravy, ktoré reagujú na meniace sa potreby trhu práce, a cielené opatrenia na zvyšovanie úrovne zručností a rekvalifikáciu.
S cieľom uvoľniť nevyužitú ponuku pracovnej sily musia byť tieto opatrenia dostupné najmä pre jednotlivcov a v tých odvetviach a regiónoch, ktoré sú najviac ovplyvnené zelenou transformáciou.
V roku 2022 bol v Maďarsku zaznamenaný nedostatok pracovnej sily v 31 povolaniach, ktoré si vyžadovali osobitné zručnosti alebo znalosti potrebné na zelenú transformáciu.
Účasť pracovníkov na odbornej príprave v energeticky náročných priemysel­ ných odvetviach sa zároveň výrazne znížila a aktuálne je pod priemerom Únie.
(41)
Rada na základe posúdenia Komisie preskúmala konvergenčný program na rok 2023 a jej stanovisko (18) je zohľadnené v odporúčaní 1.
(16) Nariadenie Rady (EÚ) 2022/1369 z 5. augusta 2022 o koordinovaných opatreniach na zníženie dopytu po plyne (Ú. v.
EÚ L 206, 8.8.2022, s. 1).
(17) Nariadenie Rady (EÚ) 2023/706 z 30. marca 2023, ktorým sa mení nariadenie (EÚ) 2022/1369, pokiaľ ide o predĺženie obdobia znižovania dopytu pri opatreniach na zníženie dopytu po plyne a posilnenie podávania správ a monitorovania v súvislosti s ich vykonávaním (Ú. v.
EÚ L 93, 31.3.2023, s. 1).
(18) Podľa článku 9 ods.
2 nariadenia (ES) č. 1466/97.